পদ্মা সেতুর কাজ আজও শেষ হলো না, কেবল শুরু হয়েছে মাত্র। দিন দিন কেবল এ প্রকল্পে ব্যয়ই বেড়ে চলেছে। অথচ সরকারি দলের ডাকাতদের উৎপাতে বিশ্বব্যাংক এ প্রকল্প থেকে হাত না গুটালে ৩/৪ বছর আগেই সেতুর কাজ শেষ হয়ে যেত এবং সেতুর উপর দিয়ে গাড়ি চলা শুরু হয়ে যেত। দুর্নীতির কারণে উন্নয়নের কাজ এভাবে থেমে আছে সর্বত্র। অর্থনীতিতে যা কিছু এখনো বেঁচে আছে তার কারণ ক্ষেতে-খামারে, কলকারখানায় ও বিদেশ বাণিজ্যে কিছু উদ্যোগী মানুষের নিজস্ব চেষ্টা। সরকারে হাতে প্রচণ্ডতা পেয়েছে কেবল চুরি-ডাকাতি। তাদের হামালায় বহু বিনিয়োগকারি নিজেদের ব্যবসা-বাণিজ্য গুটিয়ে দেশ ছাড়তেও বাধ্য হচ্ছে। রডের বদলে সড়ক নির্মাণে বাঁশ দেয়ার ছবিও ছাপা হচ্ছে। ভোট ডাকাতদের নাশকতায় এভাবেই ব্যহত হচ্ছে দেশের অগ্রগতি। আগামী নির্বাচনে ভোট ডাকাতগণ আবারো ষড়যন্ত্র করছে ভোট ডাকাতির। একমাত্র ভোটের মাধ্যমেই জনগণ অপরাধী শাসকচক্রকে শাস্তি দেয়। কিন্তু জনগণের সে অধিকারটি আবারো ছিনতাই হতে যাচ্ছে। এ অবস্থায় কোন সচেতন দেশপ্রেমিক নাগরিক কি নীরব থাকতে পারে? ৬/৫/২০১৮